ቅምሻ 2 ደቂቃ ንባብ የንባብ ሰባቱ ቅመሞች 1 ያለምክንያት ያንብቡ ለማንበብ ምክንያት አይፈልጉ የትምና መቼም ለንባብ የተመቹ ናቸው በምክንያት የተጀመረ ንባብ በምክንያት ስለሚቋረጥ ለመቀጠል ሌላ ሰበብ ይፈልጋል 2 በጥሞና ያንብቡ ማንኛውንም የሚያስጨንቁ የሚያሳስቡ የሚበታትኑ ወይም ትኩረትን ሊያናጥቡ የሚችሉ ስሜቶችን ከንባብዎ በፊት አስወግደው ማንበብ ይጀምሩ ንባብ ትኩረት ነው 3 ለመረዳት እንጂ ለመጨረስ አያንብቡ ለመረዳት ማንበብና ለመጨረስ ማንበብ ፍፁም የተለያዩ ነጥቦች ናቸው ሰርክ ሊያሳስብዎ የሚገባው ጥራት እንጂ ብዛት አይሁን ለዕያንዳንዷ መጻሕፍት የማይረሳ ዕውቀትና ትዝታ ይኑርዎ 4 ከስሜታዊነት ይራቁ መጻሕፍት የሥጋ ሳይሆን የአዕምሮ ስፖርት ናቸው ስለዚህ በቅድሚያ ስለመጻሕፉ ያለዎትን ስሜት አሉታዊም ሆነ አውንታዊ አስወግደው በምክንያታዊነት ያንብቡት 5 መጻሕፍትን አይተቹ አፍራሽ ትችቶች የሰዎችን ሞራል ዝቅ አድርጎ ይጎዳል ስላነበቡት መጻሕፍት መልካም ነገር ካልታየዎት ክፉውን ነገር ለራስዎ ያስቀምጡት ከመጻሕፉ ዘጠና ዘጠኝ ረብ የለሽ ነጥቦች ይልቅ አንዷን ቁም ነገር ለሰው ያጋሩ አይተቹ ሲባል ገንቢ ሂስ አይሰጣቸው ማለት እንዳልሆነ ይሰመር 6 ለስህተት አያንብቡ መጻሕፍትን ሲያነቡ ስህተት ፈላጊ አይሁኑ ስህተት መፈለግ በጣም ርካሽና ቀላል ስራ ነው ትልቅ ድክመትም ጭምር ነው እንዳውም ስህተት ካገኙ ለማረም መውጫ ቀዳዳ ይፈልጉለት 7 ደራሲዎችን ያበረታቱ ያለ ደራሲዎቹ ፍቃድ የማንንም የድርሰት ውጤት ፎቶ ኮፒ ስካን አድርገው በሶፍት ኮፒ አይልቀቁ የጥበብ ስራዎች የብዙ ቀኖች ድካምና ልፋት ትሩፋት በመሆናቸው ዋጋ ሊሰጣቸው ይገባል ጥበበኞችን ማድነቅ ከፈለጉ በቃላት ሳይሆን ስራቸውን በተገቢው ዋጋ በመግዛት ይሁን መጻሕፍት ለእውቀት ብርሃን Anteneh Selam እንዳጋራው goferebooks goferebooks